ໄຊຊະນະ ໃນການຮັບຜ່ານ ພາສີ ເປັນ ຂີດໝາຍຂອງປີການເມືອງ ສຳລັບ ປ. ທຣຳ 
ທ່ານປະທານາທິບໍດີ ໄດ້ເອີ້ນຮ່າງກົດໝາຍສະບັບນີ້ວ່າ “ໄຊຊະນະທີ່ເປັນປະຫວັດການ ສຳລັບ ປະຊາຊົນ ອາເມຣິກັນ” ແລະ ໄດ້ໃຊ້ວາລະໂອກາດນີ້ ໃຫ້ຂໍ້ສັງເກດ ເຖິງຄວາມຫວັງອັນດີ ສຳລັບປີຕໍ່ໆໄປ.
ໃນສັບປະດານີ້ ຄຣິສມັສ ໄດ້ມາເຖິງກ່ອນກຳນົດ ສຳລັບ ປະທານາທິບໍດີ ດໍໂນລ ທຣຳ ແລະ ພັກຣີພັບບລີກັນ ທີ່ເປັນພັນທະມິດຂອງທ່ານ ໃນລັດຖະສະພາ ລັດຖະສະພາ ໄດ້ປັບປ່ຽນ ລາຍລະອຽດສຸດທ້າຍ ຕໍ່ຮ່າງກົດໝາຍການຕັດພາສີ ໃນວັນພຸດວານນີ້ ໂດຍຈັດຕັ້ງຂັ້ນຕອນ ຂອງການລົງນາມ ໂດຍປະທານາທິບໍດີ ໃນອີກສອງສາມມື້ ຂ້າງໜ້ານີ້ ໄຊຊະນະຂອງປະທານາທິບໍດີ ກ່ຽວກັບ ຂອງພາສີ ເປັນຂີດໝາຍສູງສຸດ ອັນໄດ້ເປັນ ເລື່ອງທີ່ລະອຽດອ່ອນ ໃນປີທຳອິດຂອງການດຳລົງຕຳແໜ່ງຂອງທ່ານ ເຊິ່ງເປັນອັນນຶ່ງ ທີ່ເຕັມໄປດ້ວຍລະຄອນດ້ານການເມືອງ ແຕ່ຈົນເຖິງເວລານີ້ ຍັງຂາດຜົນສຳເລັດ ໃນການອອກກົດໝາຍທີ່ສຳຄັນໆຢູ່ ທ່ານທຣຳ ແມ່ນຢູ່ໃນອາລົມຂອງການສະເຫຼີມສະຫຼອງ ກັບຄະນະລັດຖະບານຂອງ ທ່ານ ໃນວັນພຸດວານນີ້ ໃນຂະນະທີ່ ການລົງຄະແນນສຽງໃນຂັ້ນສຸດທ້າຍ ກຳລັງດຳ ເນີນໄປ ໃນລັດຖະສະພາ ຢູ່ນັ້ນ ທ່ານປະທານາທິບໍດີ ໄດ້ເອີ້ນຮ່າງກົດໝາຍສະບັບນີ້ ວ່າ ແລະ ໄດ້ໃຊ້ ວາລະໂອກາດນີ້ ໃຫ້ຂໍ້ສັງເກດ ເຖິງຄວາມຫວັງອັນດີ ສຳລັບປີຕໍ່ໆໄປ ທ່ານໄດ້ບອກ ບັນດານັກຂ່າວ ວ່າ ບັນດາສະມາຊິກພັກຣີພັບບລີກັນ ພາກັນຍິນດີ ຮັບຜ່ານຮ່າງກົດໝາຍສະບັບດັ່ງກ່າວ ທີ່ຖືເປັນເສັ້ນຊີວິດໃນດ້ານການເມືອງ ໃນຂະນະທີ່ພວກເຂົາເຈົ້າ ມອງໄປຂ້າງໜ້າເຖິງ ອະນາຄົດ ຂອງຄວາມຫຍຸ້ງຍາກ ໃນການເລືອກຕັ້ງກາງສະໄໝຂອງ ລັດຖະສະພາ ໃນເດືອນພະຈິກ ປີໜ້ານີ້ ແຕ່ການຢັ່ງຫາງສຽງ ຄວາມຄິດເຫັນຂອງມະຫາຊົນ ສະແດງ ໃຫ້ເຫັນວ່າ ຊາວອາເມຣິກັນສ່ວນໃຫຍ່ ຄັດຄ້ານຕໍ່ຮ່າງກົດໝາຍການຕັດພາສີ ທີ່ຖືວ່າ ອຳນວຍປະໂຫຍດຫຼາຍເກີນໄປ ໃຫ້ແກ່ພວກຮັ່ງມີ ແລະ ບໍ່ຊ່ອຍຫຍັງຫຼາຍ ແກ່ພວກ ຊົນຊັ້ນກາງ ເຖິງແມ່ນວ່າ ຈະມີການຢັ່ງຫາງສຽງນັ້ນກໍຕາມ ແຕ່ທ່ານທຣຳ ແລະ ບັນດາຜູ້ນຳໃນ ລັດຖະສະພາ ສັງກັດພັກຣີພັບບລີກັນ ກໍແມ່ນມີຄວາມຕື່ນເຕັ້ນ ກ່ຽວກັບວ່າ ໃນທີ່ສຸດ ກໍສາມາດປະຕິບັດໄດ້ ຕາມຄຳໝັ້ນສັນຍາທີ່ສຳຄັນ ໃນການໂຄສະນາຫາສຽງ ທ່ານ ພອລ ຣາຍແອນ ປະທານສະພາຕ່ຳ ໄດ້ບອກບັນດານັກຂ່າວ ຢູ່ທີ່ລັດຖະສະພາ ໃນ ສັບປະດານີ້ ວ່າ Despite the polls, Trump and Republican congressional leaders are